Diari Oficial de la Generalitat Valenciana


Sumari del DOGV 9229, del 03-12-2021 (2021/12150)

RESOLUCIÓ de 24 de novembre de 2021, del director general d'Agricultura, Ramaderia i Pesca, per la qual s'efectua la convocatòria anticipada, per a l'exercici 2022, de les ajudes de minimis destinades a la replantació de parcel·les fructícoles el cultiu de les quals siga o haja sigut destruït, a conseqüència de l'adopció de mesures per a evitar la propagació del bacteri de quarantena Xylella fastidiosa (Wells et al.) en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9229

Data del DOGV
:   03-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12920


Data del document
:   24-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 24 de novembre de 2021, del director general d'Agricultura, Ramaderia i Pesca, per la qual s'efectua la convocatòria anticipada, per a l'exercici 2022, de les ajudes de minimis destinades a la replantació de parcel·les fructícoles el cultiu de les quals siga o haja sigut destruït, a conseqüència de l'adopció de mesures per a evitar la propagació del bacteri de quarantena Xylella fastidiosa (Wells et al.) en l'àmbit de la Comunitat Valenciana. [2021/12458]  
  
En data 28 de juliol de 2021, es va publicar en el Diari Oficial de la Generalitat Valenciana (DOGV 9137) l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores de les ajudes extraordinàries destinades a la replantació de parcel·les fructícoles el cultiu de les quals siga o haja sigut destruït, a conseqüència de l'adopció de mesures per a evitar la propagació del bacteri de quarantena Xylella fastidiosa (Wells et al.) en l'àmbit de la Comunitat Valenciana.  
Aquestes ajudes s'adeqüen al que es preceptua en el Reglament (UE) 1408/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis en el sector agrícola (DOUE L 352, de 24.12.2013), modificat mitjançant el Reglament (UE) 2019/316 de la Comissió, de 21 de febrer de 2019 (DOUE L 51, 22.02.2019).  
El projecte de llei de pressupostos per a l'exercici 2022 inclou dins de l'annex de transferències i subvencions corresponent al programa pressupostari 714.20, Ordenació i millora de la producció agrària, la previsió, dins del capítol 7, de la línia de subvenció S8472000, «Ajudes per a replantació de parcel·les arrancades per afecció de Xylella fastidiosa», amb un import de 500.000 euros.  
D'aquesta manera, i de conformitat amb l'article 41 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, modificat per l'article 3 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, i l'article 18 del Decret 77/2019, de 7 de juny, del Consell, de regulació del procediment de gestió del pressupost de la Generalitat, es procedeix a tramitar anticipadament aquesta convocatòria d'ajudes.  
L'article 167 de la Llei 1/2015, de 6 de febrer, de la Generalitat, estableix que, en la tramitació anticipada de concessió de subvencions, podrà arribar-se al moment procedimental immediatament anterior al de la resolució de la concessió, i estarà condicionat tal atorgament a l'existència, en els pressupostos de l'exercici econòmic següent, de crèdit adequat i suficient per a això. Així mateix, d'acord amb l'article 56 del Reglament de la llei general de subvencions, aprovat per Reial decret 887/2006, de 21 de juliol, en el cas que el crèdit pressupostari que resulte aprovat en la Llei de pressupostos siga superior a la quantia inicialment estimada, l'òrgan gestor podrà decidir la seua aplicació o no a la convocatòria, prèvia tramitació del corresponent expedient de despesa abans de la resolució, sense necessitat de nova convocatòria.  
  
El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, en el seu article 10 atribueix a la Conselleria d'Agricultura, Desenvolupament Rural, Emergència Climàtica i Transició Ecològica, entre altres, les competències en matèria d'agricultura, i el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General d'Agricultura, Ramaderia i Pesca, en el seu article 8, el desplegament de les competències en funcions relatives a l'ordenació agrària.  
En conseqüència, valorada la conveniència de donar suport al sector agrícola mitjançant una ajuda econòmica, d'acord amb l'article 160.5 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i amb la base dinovena de delegació de competències de la citada Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica, resolc:  
  
Primer. Objecte i bases reguladores  
L'objecte d'aquesta resolució és la convocatòria anticipada per a l'exercici 2022 de les ajudes de minimis destinades a subvencionar la replantació de parcel·les fructícoles el cultiu de les quals siga o haja sigut destruït, a conseqüència de l'adopció de mesures per a evitar la propagació del bacteri de quarantena Xylella fastidiosa (Wells et al.) en l'àmbit de la Comunitat Valenciana, d'acord amb les bases reguladores de les ajudes extraordinàries aprovades per l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica (DOGV 9137, 28.07.2021).  
  
Segon. Forma de presentació de les sol·licituds  
Les sol·licituds d'ajuda, així com la documentació i les declaracions responsables a què fa referència la base sisena de l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica, es presentaran a través del model normalitzat publicat en la Guia PROP de la Generalitat (http://www.gva.es/proc22032), on es troba també la resta de documents normalitzats. Les sol·licituds es podran presentar telemàticament a través d'aquesta seu electrònica, en els termes establits en l'article 14 de la Llei 39/2015, d'1 d'octubre, del procediment administratiu comú de les administracions públiques, per a les persones obligades a relacionar-se amb la Generalitat a través de mitjans electrònics, així com per a les persones sol·licitants que, no estant obligades a això, opten per aquesta via. La resta de persones interessades presentaran la seua sol·licitud en els termes establits en l'article 16 de la Llei 39/2015, d'1 d'octubre.  
  
Per a accedir de manera telemàtica la persona sol·licitant haurà de disposar de signatura electrònica avançada, bé amb el certificat reconegut d'entitat (persones jurídiques) o bé amb el certificat reconegut per a ciutadans/anes (persona física), tots dos emesos per l'Autoritat de Certificació de la Comunitat Valenciana, i es podrà utilitzar qualsevol sistema de signatura electrònica admés per la seu electrònica de la Generalitat, entre aquests el certificat emés per l'Autoritat de Certificació de la Comunitat Valenciana (https://sede.gva.es/va/sede\_certificados).  
Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, es requerirà la persona interessada perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena, la qual haurà de realitzar-se en tot cas, dins del termini assenyalat en l'apartat cinqué. En cas contrari, la sol·licitud es tindrà per no presentada.  
  
Tercer. Autoritzacions  
L'òrgan gestor d'aquest procediment està autoritzat per a consultar les dades d'identitat de la persona sol·licitant o, si escau, de la persona representant legal, poders notarials, estar al corrent dels pagaments amb la Tresoreria de la Seguretat Social i obtindre informació del Cadastre. No obstant això, si la persona interessada desitja oposar-se a això, és imprescindible que indique la informació concreta a la consulta a la qual s'oposa i els motius que ho justifiquen. Si s'oposa, queda obligada a aportar els documents acreditatius corresponents.  
L'òrgan gestor del procediment ha d'estar autoritzat per la persona interessada per a poder consultar dades d'identitat fiscal davant l'Agència Estatal de l'Administració Tributària, dades que acrediten estar al corrent dels pagaments amb l'Agència Tributària Estatal i l'Agència Tributària Autonòmica. En cas contrari, la persona interessada haurà d'aportar els documents acreditatius corresponents.  
  
Quart. Verificació de dades  
D'acord amb el que s'estableix en la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les persones interessades amb la finalitat de comprovar la seua exactitud.  
La potestat de verificació implica l'accés a les següents dades: dades d'identitat de la persona sol·licitant o, si escau, de la persona representant legal, i dades que consten en la Base de Dades Nacional de Subvencions (consulta de concessions i ajudes, consulta d'inhabilitacions i, si escau, consulta de concessions i ajudes per la regla de minimis).  
  
Cinqué. Termini de presentació de sol·licituds  
Podran sol·licitar-se les ajudes que es convoquen mitjançant aquesta resolució des del dia 2 de gener de 2022 fins al dia 31 de gener de 2022, inclusivament.  
En el cas que la sol·licitud no reunisca els requisits exigits o no s'acompanyen els documents preceptius, es requerirà la persona interessada perquè, en un termini de deu dies, esmene la falta o acompanye els documents, amb la indicació que si així no ho fa, se li tindrà per desistit de la seua petició, prèvia resolució que haurà de ser dictada en els termes previstos en l'article 21, apartat 1, de la Llei 39/2015, d'1 d'octubre, del procediment administratiu comú de les administracions públiques. Una vegada presentada la sol·licitud, es podran aportar nous documents a aquest procediment a través de l'enllaç http://www.gva.es/proc18536.  
  
Sisé. Finançament  
Per a l'exercici 2022, i de conformitat amb el que estableix el Projecte de llei de pressupostos de la Generalitat per a aquest exercici, l'import global màxim per a la resolució d'expedients de la convocatòria de l'exercici 2022, de les ajudes regulades en l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica, serà el següent:  
Aplicació pressupostària 69.26.53.6205  
Programa 714.20 Ordenació i millora de la producció agrària  
Capítol 7  
Línia S8472  
Import global màxim estimat: 490.000 -  
Aquest import és susceptible d'ampliació al 100 % de l'import de la línia pressupostària de 2022. No obstant això, la concessió d'aquestes ajudes queda condicionada a l'existència de crèdit adequat i suficient en els pressupostos de la Generalitat per a l'exercici 2022, de conformitat amb el que disposa l'article 56 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol.  
  
Seté. Disponibilitat de crèdit addicional per a atendre la convocatòria  
De conformitat amb el que s'estableix en l'article 58 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, l'import global màxim podrà ampliar-se addicionalment en la quantia de 500.000 ?, sense que prèviament es realitze una nova convocatòria.  
L'efectivitat de la quantia addicional queda condicionada a la declaració de disponibilitat de crèdit, per causa d'haver-se incrementat l'import del crèdit pressupostari disponible com a conseqüència d'una generació o una incorporació de crèdit, i haurà de publicar-se amb caràcter previ a la resolució de concessió en els mateixos mitjans que la convocatòria.  
  
Huité. Quantia de l'ajuda  
El percentatge d'ajuda serà del 80 % de la inversió subvencionable inclosa en la sol·licitud d'ajuda. Els imports màxims subvencionables són els que figuren en l'annex de l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica. L'import màxim de les ajudes de minimis a percebre per una persona beneficiària no podrà excedir de 20.000 euros bruts durant l'exercici fiscal en curs i els dos exercicis fiscals anteriors, i sense que s'incremente el límit nacional establit per Estat membre.  
  
  
Nové. Òrgans responsables del procediment  
L'òrgan instructor dels expedients d'ajuda és el Servei d'Ordenació Agrària de la Conselleria d'Agricultura, Desenvolupament Rural, Emergència Climàtica i Transició Ecològica.  
L'òrgan competent per a emetre la resolució sobre les sol·licituds és la persona titular de la Direcció General d'Agricultura, Ramaderia i Pesca. Aquesta nomenarà un òrgan col·legiat encarregat de realitzar la proposta de concessió de les subvencions, una vegada avaluades les sol·licituds presentades. Aquest òrgan col·legiat estarà integrat per la persona titular de la subdirecció general amb competències en matèria d'ordenació agrària, que actuarà com a president/a, de la persona que ostente la direcció del Servei d'Ordenació Agrària i dues persones tècniques de la Direcció General d'Agricultura, Ramaderia i Pesca.  
  
Desé. Termini de resolució i notificació de concessió de les ajudes  
  
El termini màxim per a emetre la resolució de concessió d'ajuda i notificar-la a la persona sol·licitant és de sis mesos, a comptar de la data de presentació de la sol·licitud. En cas de falta de resolució expressa, la sol·licitud es considera desestimada per silenci administratiu.  
  
  
Onzé. Execució i justificació de les inversions  
El termini màxim d'execució de les inversions i de presentació de la documentació justificativa de la subvenció serà de dotze mesos, a comptar de la data de notificació de la resolució de concessió, sense perjudici del que preveuen la Llei 39/2015, d'1 d'octubre, del procediment administratiu comú de les administracions públiques per a l'ampliació de terminis, i l'article 70 del Reglament de la Llei 38/2003, de 17 de novembre, general de subvencions. Si la justificació no es presenta dins del termini establit, s'entendrà que es renuncia a l'ajuda i que el dret de gaudi de la subvenció queda sense efectes.  
  
Dotzé. Pagament de les ajudes i notificació  
Una vegada acreditades les inversions o accions realitzades, es calcularà la quantia de l'ajuda que li corresponga, s'haurà de deduir, si escau, la part proporcional a la inversió no realitzada o no justificada, i s'ajustarà l'import de l'ajuda al percentatge que corresponga de la inversió realitzada i justificada.  
L'aprovació d'aquest acte implica l'autorització a les unitats administratives per a la comptabilització de la disposició de crèdit a favor de les persones beneficiàries i l'autorització per a la comptabilització del reconeixement de les obligacions econòmiques derivades que haurà d'efectuar-se una vegada la unitat administrativa competent haja verificat el compliment de la finalitat de l'objecte de la subvenció i la documentació justificativa a què fa referència la base tretzena de l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica.  
La resolució, amb l'especificació dels noms de les persones beneficiàries i les ajudes econòmiques que els corresponguen, es notificaran a les persones sol·licitants mitjançant la seua publicació en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica. Aquesta publicació substituirà a la notificació, de conformitat amb el que preveu la normativa vigent en matèria de procediment administratiu.  
  
Tretzé. Recursos  
Contra la resolució de la persona titular de la Direcció General d'Agricultura, Ramaderia i Pesca, que posa fi a la via administrativa, es podrà interposar recurs potestatiu de reposició davant el mateix òrgan que l'ha dictat, en el termini d'un mes a comptar des de l'endemà de la notificació de la resolució, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació de la resolució. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Catorzé. Protecció de dades  
El procediment administratiu derivat d'aquesta norma comporta el tractament de dades de caràcter personal en el marc del que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i de la Llei orgànica 3/2018, de 5 de desembre, de protecció de dades personals i garantia dels drets digitals.  
  
La informació relativa al tractament de les dades de caràcter personal es troba disponible en el Registre d'Activitats de Tractament publicat en la pàgina web de la conselleria competent en matèria d'agricultura. En concret, la informació bàsica del tractament és la següent:  
  
Nom del tractament: ajudes en matèria agrícola, agroalimentària i desenvolupament rural de la conselleria competent en matèria d'agricultura.  
Identitat del responsable del tractament: persona titular de la sotssecretaria de la conselleria amb competències en matèria d'agricultura.  
Finalitat del tractament: gestionar les ajudes en matèria agrària, agroalimentària i desenvolupament rural.  
Exercici de drets: pot exercir el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica, de conformitat amb el que es preveu en el següent enllaç: http://www.gva.es/va/proc19970.  
Reclamacions: sense perjudici de qualsevol altre recurs administratiu o acció judicial, tota persona interessada tindrà dret a presentar una reclamació davant l'Agència Espanyola de Protecció de Dades, si considera que el tractament de dades personals que el concerneix infringeix la normativa en matèria de protecció de dades.  
De conformitat amb l'article 113 del Reglament (UE) núm. 1306/2013, les dades de les persones beneficiàries seran publicades conformement a l'article 111 d'aquest reglament i podran ser tractades per organismes d'auditoria i investigació de la Unió Europea i nacionals per a salvaguardar els interessos financers de la Unió.  
Quan la persona sol·licitant, o representant legal, aporte dades de caràcter personal de terceres persones en el procediment administratiu, tindrà l'obligació d'informar-los dels següents extrems:  
- La comunicació d'aquestes dades a l'Administració per al tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant, o el seu/la seua representant legal, haurà d'haver recaptat aquesta autorització, que estarà disponible a requeriment de l'Administració en qualsevol moment.  
- Del dret d'oposició que li assisteix al fet que l'Administració tracte les seues dades, i en aquest cas, haurà de comunicar aquesta oposició a l'Administració als efectes oportuns.  
  
Quinzé. Transparència  
En compliment de l'article 3 de la Llei 19/2013, de 9 de desembre, de transparència, accés a la informació pública i bon govern, de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i de l'article 18 de la Llei general de subvencions, les entitats beneficiàries d'una subvenció hauran de complir les següents obligacions de transparència:  
  
1. En el cas d'entitats que perceben durant el període d'un any ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que aconseguisquen com a mínim la quantitat de 5.000 euros, haurà de complir les obligacions de publicitat activa recollides en el capítol II del títol I de la Llei 19/2013, de 9 de desembre. En particular, hauran de publicar en els termes previstos en els principis generals de l'article 5 d'aquesta llei, la informació institucional i organitzativa de l'article 6, i l'econòmica i pressupostària de l'article 8 d'aquesta.  
2. En el cas d'entitats que perceben, durant el període d'un any, ajudes o subvencions, de l'Administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per import superior a 10.000 euros, haurà de donar l'adequada publicitat a aquesta, indicant almenys l'entitat pública concedent, l'import rebut i el programa, activitat, inversió o actuació subvencionada. La difusió d'aquesta informació es realitzarà preferentment a través de les corresponents pàgines web. En cas que no disposen de pàgina web on realitzar aquesta publicitat, podran complir amb aquesta obligació a través del portal que pose a la seua disposició l'òrgan concedent. Per a això, durant el període de justificació de l'ajuda concedida haurà de comunicar-ho a l'entitat concedent perquè li done publicitat en la web corresponent.  
3. Sense perjudici de les obligacions previstes en els anteriors apartats, totes les persones beneficiàries de la subvenció hauran de donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
  
Setzé. Règim de recurs contra aquesta resolució  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictada, en el termini d'un mes, comptat des de l'endemà de la publicació, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de la publicació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 24 de novembre de 2021.- El director general d'Agricultura, Ramaderia i Pesca (p. d. Ordre 11/2021, DOGV 9137): Antonio Quintana Martínez.